# Die Schedelsche Weltchronik (deutsch):234

| 233 <<<Vorheriges Blatt | Die Schedelsche Weltchronik Blatt CCXXXIIII | Nächstes Blatt>>> 235 |
| unkorrigiert | Dieser Text wurde noch nicht Korrektur gelesen. Allgemeine Hinweise dazu findest du bei den Erklärungen über Bearbeitungsstände. | Dieser Text wurde noch nicht Korrektur gelesen. Allgemeine Hinweise dazu findest du bei den Erklärungen über Bearbeitungsstände. |

## verso:

Das sechst alter
PReßlaw schlesier lands ein edle vnd bey dem tev$^e$tschen vnd sarmatischen volck ein fast namhaftige statt. ligt an dem flvss der Ader. Dann Schlesia ein provintz tev$^e$tscher land ist mit derselben Ader befev$^e$chtigt Die flev$^e$ßet gein mitternacht zv beden gestadten tev$^e$tsch volck habende. doch ist ihenßhalb der adern die polnisch zvng in mererm gepravch. Dise statt hat von irem anfang her avß versammlvng der menschen daselbst zvsamen komende mercklich avffvng vnd zierlichken an svndern vnd gemainen gepewen empfangen. vnd zvmal wolge- zierte gotzhewßer. Vnder denen fv$^e$rscheint die bischoflich thvmkierchen in sant Johanß ere geweihet. dasselb ha ben die alten das gvldein bistthvmb gehaißen. aber der hvßen krieg haben das laymig oder irdin gemacht. aber Johann rot diser zeit bischoff daselbst ein doctor des rechtens vnd in allerlay schriftlicher lere vnnd weißheit ein hoherfarner man hat diss bistthvmb an ere vnd weyte gar hoh geavffet. In diser lo$^e$blichen statt sind scheinpe re clo$^e$ster. Sant Avgvstins orden zv sant Dorothea. Der parfůßer zv sant Jacob vnd zv sant Bernhardin. doch vnderschiedlicher observantz. Der prediger zv sant Albrecht. Der geregelten chorherren zv der gloriwirdigen iunck frawen Maria. Der premonstrateser zv sant Vincentz vor der statt. Daselbst ist avch ein halber stift zv dem heil- igen krev$^e$tz. Aber vnder den fv$^e$rtreffen die zwů pfarr kirchen zv sant Elizabeth vnd zv sant Maria magdalena So sind svnst allda scho$^e$ne klayne kirchen Sant Barbare Sant Cristofs vnd sant Lazarvs vnd vil ander. Di- se statt hat von mancherlay fv$^e$rsten verwandlvng der herrschaft empfvnden. Als die statt Eger von Johanne kaiser Karls des vierden vater wider erobert wardt do warden avch dise statt die hertzog Heinrich zv Schle ie innhielt. avch Lignitz vnd ander vil steet in schlesia ime in dem krieg vnderworffen. In diser statt warden zv

## recto:

Blat CCXXXIIII
derwerlt
den zeiten ko$^e$nigs Wentzlaws zv Beheim die des rats in einer avffrůr dvrch die fenster vber das rathaws ab an den marckt von der gemainde gestv$^e$rtzt vnd erro$^e$dt. aber vber wenig iar darnach die vrsacher vnd anfenger der- selben Ding avß befelh kaiser Sigmvnds gefierteilt. Als solchs an die von Prag (die dann der geleichen mißhannd lvng an iren ratherren davor avch begangen hetten) gelanget do fieln sie in forcht vnd verzweiflvng gnad vnnd vergebvnng irer mißtat von kaiser Sigmvnden zeerlanngen svnder besorgten sich der gleichen straff gein den zv Preßlaw ge$^e$vbt. Dise statt ist erstlich vnder der Beheim gewalt vnd herrschvng gewesen. vnd nachfolgend nach mancherlay kriegen avß trewlosigkeit der beheim Mathie dem ko$^e$nig zv hvngern vnderworffen worden. vnd nach absterben desselben ko$^e$nigs Mathie widervmb an das Bemisch ko$^e$nigreich (dem yetzo Vladislavs der dvrchlev$^e$ch tigst ko$^e$nig zv hvngern vnd beheim vor ist) gelangt. Dise statt ist mit wvnderperlicher mawr vmbfangen. vnd an dem ort daran der Ader nit rynnt mit eim tieffen avßgeworffen graben vnd mit einer ziegelstainin mawrn bewaret in solcher dicke das die mit geschoße nicht leichtlich zerprochen werden mag. an den mawrn sind vil thv$^e$rn vnnd an schickerlichen enden ergker vnd vorweer gepawt. Avch in der statt weyt gassen vnd weg crev$^e$tzweys gestalt mit scho$^e$nen zierlichen hewßern. eben vnnd gleich neben einander gelegen. also das ye ein hawß dem andern sein avßgesyht nicht nymbt. So ist an eim fast weyten marckt ein rathhaws mit einem hohen thvrn avff dem die wach- ter mit horen plasen ire spil zv essens zeiten vben.
Preßlaw